~ 9. rész ~
Magyar felirat: Brigi (brigichan@hotmail.com)
Őfelsége trónralépése óta ez az első alkalom, hogy portréfestő versenyt rendezünk.
A verseny egy napig tart. A négy csapat közül csak egy győzhet.
Remélem, hogy az Akadémia képviselőiként mind a legnagyobb igyekezettel dolgoztok majd.
Mi van veled? Hadd találjam ki!
Az a személy Csingből érkezett.
A többiek már mind évtizedek óta festenek. Hogyan is győzhetnénk le őket?
Hogy győzedelmeskedhetnénk olyasvalaki felett, akinek ennyi tapasztalata van portréfestésben?
Mi lesz, ha a félelemtől megremeg a kezünk, és elrontjuk a feladatot?
Ilyesféle butaságok járnak most a fejedben, igaz? Ugye eltaláltam?
Igen.
Ez olyan, mintha egy tízezer fős hadsereg ellen vonulnánk harcba.
Egy festőnek csak egyvalamit kell legyőznie, hogy megnyerje a csatát.
Mi volna az?
A papír.
Papír?
Igen, az üres papír. Egy festőnek mindössze ezt kell leigáznia, az pedig menni fog.
Csak azzal foglalkozz, hogy győzze le az ecset az üres papírt. Minden mást elfelejthetsz.
Értettem, Mester.
Lássuk csak, hogy állunk!
Nem számít, milyen tehetségesek.
Szerintetek a két zöldfülű, Yun Bok és Hyo Won, valóban képes lesz elvégezni ezt a feladatot?
Áh, ugyan, már hogyne tudnák! Az igazgató úr és Shin festő úr nagyon befolyásos emberek!
Másként hogy vehetnének részt a versenyen, ha még csak néhány napja iktatták be őket?
Áh!
Gyerünk, gyerünk, gyerünk! Fogadjunk!
Húzzuk is ki Yun Bok és Hyo Won nevét a listáról.
Szóljon a fogadás Dan Won Mesterről, és Yi Myeong Gi úrról!
Így van!
Majd én kezdem! Felteszek 3 yangot Dan Won mesterre!
De a másik egyenesen Csingből érkezett! Én 4 yangot teszek Yi Myeong Gi úrra!
4 yang Yi Myeong Gi úrra!
4 yang Dan Won mesterre!
2 yang Yi Myeong Gi úrra!
Mindenki lépjen közelebb! Csoszun legrangosabb festőversenye, a portréfestő verseny...
... ezennel kezdetét veszi.
Ma Csoszun legjobb festői gyűltek itt össze, a Királyi Palota falain belül.
Ezért ma választanotok kell, kire fogadtok! Ne habozzatok! Fogadjatok nálam!
Az első lehetséges jelölt Őfelsége egyik kedvence, a kiváló Udvari Festő, Choi Suk.
Udvari Festő?
A második jelölt Csoszun legkiválóbb tájképfestője!
Ő nem más, mint fiatal akadémiai tehetség, Lee In Moon!
Ó! Ő bizony híres tudósember! Lee In Moon!
Úgy fest, mint valami istenség!
Ugyanakkor mégis inkább két másik férfira figyel mindenki.
"Dan Won" Kim Hong Dóra, és "Hwa San Gwan" Yi Myeong Gira!
Yi Myeong Gi, kifinomult technikájának köszönhetően a legapróbb szőrszálat...
... sem fogja figyelmen kívül hagyni.
Kim Hong Do technikája szinte a tökéletesség határát súrolja.
Ez a két festő most megmérkőzik egymással. A festőverseny dönti el, melyikük a jobb.
A két rivális összecsapása izgalmas lesz, akárcsak Xiang Yu és Liu Bang között.
Xiang Yu (kr.e. 232-202), Liu Bang (kr.e. 247-195), az ókori kínai Han dinasztia két, rivális uralkodója
Az évszázad mérkőzése, amikor senki sem tudja, ki lesz a győztes.
Így van!
Ahogy arról már értesítettem önöket, megdupláztam a tétet.
1000 yang nem túl nagy összeg?
Ettől csak még érdekesebb a játék! Nem gondolják?
Dehogynem!
Élvezzük ki az évszázad párbaját!
Ó! Valóban párját ritkítja a szépsége!
Sohasem láttam még hozzá fogható szépséget!
Mire a hölgy befejezi az előadást, mindenki írja rá a nevét egy kártyára,
majd helyezze azt a dobozba. Ettől csak még izgalmasabb lesz a fogadás, nem gondolják?
Úgy legyen!
A piros "Hwa San Gwan" Yi Myeong Gi kártyája, a kék kártya pedig "Dan Won" Kim Hong Dóé.
Akkor most következzen egy kaya-güm előadás.
Hwa San Gwan legyen vagy Dan Won?
Hát nem gyönyörű az idő?
De, valóban az.
Tökéletes nap a festésre, nem igaz?
De igen, Mester.
Egy részeges festő és egy kolonc tanítvány.
Ó! És a lovad, Sárkány, hol maradt?
Eddig olyan hűséges társat jelentett számodra.
Ó, tudom már! Sárkány nem is tud festeni, ugye?
Az én kolonc tanítványomnak több hasznát látni, nincs igazam, babszemjankó?
De igen, Mester.
Megnyugtató ezt hallani. Ha az én Sárkányom tudna festeni, a hozzád hasonlókat...
... már rég kivágták volna az Akadémiáról, nem gondolod?
Milyen kár, hogy egy ilyen beképzelt fajankót ekkora tehetséggel áldott meg a sors.
Néha úgy érzem, az égiek valóban kegyetlenek.
A legnagyobb igyekezettel kell festenünk.
9. rész ~ A királyi portréfestő - II. rész ~
A jelenlévők figyelmét kérem.
Ezennel megkezdődik az 1776-os év királyi portréfestő versenye.
A verseny témáját maga Őfelsége választotta ki.
A képeknek a "Yong Pa" technikával kell készülnie.
~ olyan festési technika a Csoszun birodalomban, mely roppant részletességgel ábrázol ~
Úgy is mondhatnánk, egy leírás alapján kell létrehozni egy emberi arcot.
Akkor most következzen a feladvány.
"Yong Pa"?
Nem ezzel a technikával készülnek a fantomképek is a bűnelkövetőkről?
A megfestendő személy öt láb magas, arcának színe idős korról árulkodik.
Haja és szakálla gyöngédséget sugároz.
Mindent látó szemeivel kétféleképpen szemléli a világot. Az arca enyhén keskenynek tűnik.
Szemöldöke olyan, mint egy szárnyát bontogató madár.
Erős, férfias tartással ül.
Rózsaszín hivatalnoki talárt visel, mely lágyan omlik alá, akár egy csermely.
Mindkét kezével egy fehér legyezőt tart.
Méltóságteljesen ül egy virágmintás matracon.
Kisugárzása nemesi és tiszta,
szavai és viselkedése gyakorlott fegyelmezettségről árulkodnak.
Most pedig készítsék el az ő arcképét. A festménynek a Kutya órájáig kell elkészülnie.
~ a Kutya órája: este 7 és 9 óra között ~
Megkezdhetik a munkát.
Hwa San Gwan mester, hogyan festhetnénk le valakit, akivel még sohasem találkoztunk?
Hivatalosan is megkezdődött a királyi portréfestő verseny.
A verseny festői most lépjenek előre.
Az igazságos versenyzés érdekében a négy festő maga választja ki a helyét.
Most mihez kezdünk, Mester?
Mi mást tehetnénk? Mindjárt jövök.
Jó helyet válasszon!
Rendben!
Hé! Hé! Hé! Hé! Hé! Srácok! Figyeljetek!
Milyen feladatot kaptak?
Szólalj már meg végre!
Egy olyan személy arcképét kell megfesteniük, akivel még nem találkoztak.
Akivel még nem találkoztak?
Ugyan már! Ez nevetséges!
Anélkül, hogy egyszer is látták volna? Hogyan? Nem, az lehetetlen!
Várjatok! Talán mégis lehetséges! Nézzétek a szemeit! Akár egy hal szemei!
- Haha! - Halszempár!
Hogyan lehet pusztán egy leírás alapján megfesteni valakinek az arcképét?
Ez teljesen más, mint a korábbi portréfestő versenyeken alkalmazott módszer.
Lehet, hogy komoly jelentőséggel bír, hogy pont egy leírás alapján kell festeni...
Hogy érti ezt?
Engedelmével... Nem ezzel a módszerrel készítik a halál utáni portrékat is?
Csak nem akarja Őfelsége az elhunyt Sa Do herceg portréját megfesttetni...?
Nem számít, mire készül Őfelsége, én rá fogok jönni.
Yi Myeong Gi a biztos befutó.
A sokáig álló víz egyszer csak megposhad.
Dan Won híres arról, hogy a megjósolható eredményt váratlanul megfordítsa, Felség.
~ a verseny résztvevői a dobozból húzzák ki, melyik helyen ülhetnek ~
Micsoda egy ócska feladat...!
Miért? Berozsdásodtak a képességeid, amiért folyton ugyanolyan képeket festettél?
Még mindig jobb, ha józanul festek, mint hogy másnaposan mentegetőzzek,
hogy "ezt nem is így akartam", ahogy egyesek szokták.
Mondd csak, még mindig ilyen fogyatékos módszerrel dolgozol?
Nem gondolod, hogy ezek a véletlen hibák titokban akár áldást is jelenthetnek?
Kicsinyes vagy, és csak a hozzád hasonló dolgokat látod meg az életben.
"Az univerzum ott rejtőzhet akár a legkisebb rizsszemben is..."
Az univerzum odakint él. A gazdagok házában,
ahol pénzért festegetsz, nem találhatod meg sosem.
Ti ketten semmit sem változtatok. Amint találkoztok, rögtön veszekedtek.
Úgy véled, hogy amikor tudósemberként emlegetnek, akkor dicsérnek téged?
Látom, a szád még mindig nem kímél senkit.
Következő!
Ha már a méretekről beszélünk, valóban van köztünk egy zabszemnyi figura.
A kolonc kis segéded a legkisebb közöttünk. A tehetsége is biztos ugyanakkora.
Nem szólítanád máshogy? Az a kölyök egészen más szellemi szinten mozog.
Még növendékként megértette a végtelenség elméletét.
Már akkor képes volt megfeledkezni a külvilágról és eggyé válni a környezetével.
Eggyé válni a környezetével? Ha ránézek, csak egy ugyanolyan részeges csavargót látok.
Azt mondod, eggyé váltál a környezeteddel, csak mert legurítottál néhány pohárkával?
Te semmit sem változtál.
Te is még mindig ugyanolyan kiszámítható vagy.
Sose értettem, hogy tekinthetett rád Il Wyol Dan a legjobb barátjaként.
Milyen kár, hogy ő húzta a rövidebbet.
Ne említsd többet Il Wyol Dan nevét!
Képes voltál tovább festeni, mintha semmi sem történt volna,
pedig Il Wyol Dan tragikus hirtelenséggel halt meg. Nem vagy te egy kicsit képmutató?
Pedig biztos voltam benne, hogy követni fogod a barátodat a másvilágra.
Azt mondtam, ne emlegesd őt előttem.
Miért? Talán már elfelejtetted, hogy aznap úgy beszéltél velem, mint egy szörnyeteggel,
csak mert a mesterünk halála ellenére képes voltam tovább dolgozni?
Semmivel sem vagy jobb nálam. Milyen jogon képzeled, hogy tisztességesebben éltél?
Azt mondtam, hallgass!
Vedd le rólam a kezed!
Mit jelentsen ez? Yi Myeong Gi, jöjjön ide!
Ne merészelj többször a mesterünkről vagy Il Wyol Danról beszélni!
Nahát! Nézzenek oda...
Úgy látszik, megrongálódott a szemüveged. Úgy tűnik, immár hasznavehetetlen.
Nagyon sajnálom.
Szemüveg nélkül lehet, hogy már képtelen leszel a finom ecsetvonásokra. Mihez kezdesz most?
Yi Myeong Gi, kérem, lépjen elő.
Jól van, Mester?
Jól vagyok.
Most elkezdhetik a festést.
A testalkat nem fog annyira különbözni. A téma pedig a "Yong Pa".
Gond nélkül meg tudom majd festeni.
A leírás alapján ez a személy magas rangú hivatalnok lehet,
ezért a szakálla biztos nagyon ápolt.
Az arca legyen egy kicsit hosszúkás, mégis magasztos.
Mi a baj, Mester?
Yun Bok?
Tessék.
Neked kell megfestened az arcát.
De Mester, nem önnek kellene ezt csinálni?
A szemüvegem eltörött...
Korábban szemüveg nélkül is jól látott, ha festenie kellett.
Nem számított, ha a festményen durva vonalakat kellett ábrázolni.
De egy emberi arc nagyon precíz, kifinomult vonalakat igényel,
amire szemüveg nélkül képtelen vagyok.
De... de én még...
Ne aggódj.
Mester...
A ruhánál, ahol lendületesebb vonalakra van szükség, segíteni fogok.
De az arcát neked kell megfestened.
Menni fog! Hiszen olyan sokat gyakoroltad!
Most... csukd be a szemed...!
Gyorsan!
Most pedig ürítsd ki az elmédet.
Most idézd fel újra a leírás szövegét.
Erős, férfias tartással ül. Rózsaszín, hivatalnoki talárt visel...
Mindkét kezével egy fehér legyezőt tart.
Látod már?
Jól van, most kezdheted!
Mester!
Mi a baj?
Kérem, vessen rá egy pillantást!
Mi a baj?
Úgy érzem, valami nem stimmel a szemeivel. Nem olyan, mint amilyennek lennie kellene.
Mégis mire gondolsz?
A leírásban az szerepel, hogy "szemeivel kétféleképpen szemléli a világot", de...
Nos, akkor mit kellene tennünk?
Tényleg így gondolod?
Igen.
Akkor láss hozzá, és fesd át.
Rendben.
Elkészült.
Kérem, tegyék le az ecsetet. A királyi portréfestő verseny ezennel véget ért.
Hálásan köszönjük a nagylelkűségét!
Elvesztettél valamit?
Húzd ki magad! Olyan görnyedt vagy, mintha keresnél valamit a földön!
Igenis...
Ennyire aggódsz a verseny miatt?
Folyton a szemei járnak az eszemben.
"Mindent látó szemeivel kétféleképpen szemléli a világot"...
Egyébként mondd, hogy jutott ez eszedbe?
Nos, én csak...
Csak mi?
Amikor azt az idézetet meghallottam, ön jutott eszembe, Mester.
Mikor ezt csináltam?
Igen.
Akkor rendben lesz. Ha rosszul festettünk, akkor az az én hibám lesz.
Mindent megtettünk, amit lehetett. Menjünk.
Úgy hallottam, "Yong Pa" technikával kellett festeni.
Ez az első alkalom, hogy ilyen hozzám méltatlan feladatot kellett elvégeznem.
Egy királyi portré esetén valóban próbára kell tenni a festők képességeit.
De a versenynek nem arról kellene szólnia, hogy rejtvényeket fejtünk meg.
Csoszunban sokkal rosszabb állapotok uralkodnak, mint Csingben.
Vegyem úgy, hogy ön így fejezi ki magabiztosságát?
Akkor szokott panaszkodni, ha igazán bízik önmagában.
Akinek csak egy kis érzéke van a festéshez, látni fogja, ki a győztes. Ne aggódjon.
Hát még mindig nem ismer? Nem kezdek el olyan csatát, melyet nem tudok megnyerni.
Jó ég! Ünnepséget kellett volna rendeznem a győzelme tiszteletére.
És bor nélkül nem igazi az ünneplés.
Valóban ennyire magabiztos?
Igen. Úgy hallottam, épp most ünnepelnek.
Van egy régi mondás: A fényt a sötétség követi. Az ember legyen mindig bölcs és óvatos.
Hogyan is dicsekedhetnének Felségednek a győzelmükkel, ha nem bíznának magukban?
Kérem, ne aggódjon emiatt.
Nagyon kíváncsi vagyok Őfelsége arcára, amint kihirdetik a végeredményt.
Ha nem változtat a merevségén, össze fog roppanni. Már többször is figyelmeztettem őt.
Úgy legyen.
Holnap fogjuk értékelni a négy festő és a négy segéd munkáját,
majd megállapítjuk a győztest.
Szóval azt mondod, elhívták Csingből Yi Myeong Gi festőt?
Igen. Így készültek a királyi portréfestő versenyre.
Szoros végeredmény fog születni.
Titokban figyeld az események alakulását, nehogy igazságtalanság történjen.
Igenis, Felség.
Az ecseteket minden nap most meg, és árnyékban, levegőn szárítsd őket,
hogy szépen tudj velük festeni...
Téged olyan tehetséggel áldott meg a sors, amiről én még csak nem is álmodozhatok.
Bátyám! Ha most a Festékellátóba mész, talán sose jöhetsz vissza az Akadémiára!
Akkor tedd meg az én kedvemért, csakis értem! Legyen belőled a legkiválóbb festő!
Bátyám! Már csak néhány napig légy türelemmel!
Yun Bok?
Igen, édesapám?
Ébren vagy még?
Igen.
Ülj le. Nem vagy fáradt? Miért nem alszol még?
Annyira aggódsz a honlapi eredményhirdetés miatt, hogy le se tudod hunyni a szemed?
Igen, azt hiszem.
Én is ugyanígy vagyok vele, én sem tudok aludni.
Kérem, ne fűzzön hozzá nagy reményeket. Nem vagyok biztos a sikerben, édesapám.
Nahát! Ne légy ilyen kishitű! Az apád hisz benned!
Egyáltalán nem kételkedtem a sikeredben. Hiszem, hogy ti kapjátok a megbízatást.
Úgy bizony...!
Festők, most mutassák be a festményeiket. Megkezdjük a kiértékelésüket.
Az ecsetvonásai valóban gyönyörűek.
Nézzék a szakállát, milyen aprólékos! Mindegyik szál egyedi és élettel teli!
A portré célja, hogy életre keltse az ábrázolt személy lelkét.
És ez itt élethű, pedig még csak nem is találkozott vele!
Nem csoda, hogy ilyen híres portréfestőnek tartják!
Még színek nélkül is élettel telinek tűnik.
Ha ki lenne egészítve a megfelelő színekkel, ez lenne a lehető legtökéletesebb festmény.
Ez meg mi?
Kim Hong Do festő. Ezt meg mire véljem?
A portrén miért kancsal az ábrázolt figura?
A ruháját nézve magas rangú hivatalnoknak kell lennie.
Provokálni és sértegetni próbálja az udvar tisztviselőit?
Egyáltalán nem.
Nos, akkor mi ez?
Ezért festettük így, mert...
Mert így értelmeztük a portréalany leírását.
És mégis mi utalt erre?
Engedelmével... "Mindent látó szemeivel kétféleképpen szemléli a világot." Ez a rész.
"Kétféleképpen szemléli a világot"? Hát ez...!
Szóval a kis vakmerő törpe ötlete volt...
Ez...! Ez az Akadémia festőversenyének meggyalázása!
Egy portrénak az emberi lélek esszenciáját kell ábrázolnia a maga természetességében.
De hogy kancsal szemekkel ábrázolják...!
Ez a portré nevetségessé teszi azt,
akit ábrázolni akart. Nincs igazam?
Az egész Akadémiát tönkre akarod tenni?
A portréfestő verseny ezúttal Őfelsége ötlete volt?
Igen, méltóságos uram.
Már trónörökösként is szerette az új találmányokat és ötleteket.
Még ha nehéz út állt is előtte, mindig is makacsul ragaszkodott az álláspontjához.
Ugyanolyan bátor, mint azelőtt.
Gyerünk! Vessünk véget ennek az egésznek.
Rendben.
Hogy vehetett részt a királyi portréfestő versenyen egy ilyen bárdolatlan alak?
Ezt nem hagyhatjuk büntetés nélkül!
Egy portrén a szem a lélek tükre.
Felháborító, hogy így ábrázolták!
A festmény témája nem egy tájkép vagy egy finom csendélet volt.
Hanem egyszerűen csak egy "Yong Pa".
A “Yong Pa” pedig arra való, hogy egy leírás alapján megalkossuk valakinek a vonásait. Nem?
Mester...?
Mi csak a valóságot próbáltuk ábrázolni, miközben festettünk.
A valóságot? Szerinted ez a portré a valóságot ábrázolja?
Csendesedjenek el!
A figyelmüket kérem.
Most behívjuk azt a személyt, aki e verseny tárgya volt.
A verseny véget ért. Az a portré győz, amelyik a legjobban hasonlít az alanyra.
A kiértékelésnek ezennel vége.
Mester? Hogy fogunk kimászni ebből?
Csak légy türelmes.
Hajoljanak meg.
Most felemelhetik a fejüket.
~ Chae Jae Gong, a király legfőbb tanácsadója ~
Mester! Sikerült!
Igen, megcsináltad. Meg bizony. Ügyes voltál, kis babszemjankóm.
Nahát, hogy ez mennyire hasonlít!
Mindenki jól figyeljen.
Ez a két festő olyan szemet rajzolt nekem, mint senki más a többiek közül.
Kim Hong Do festő és Shin Yun Bok festő, önök megnyerték az 1776. év portréfestő versenyét.
Most pedig fogadják el kinevezéseiket a Királyi Portré elkészítésére.
A legnagyobb tisztelettel elfogadjuk a kinevezést.
A verseny érvénytelen!
Shin Yun Bok festőnek csak segítenie kellett volna.
Ő csak segédként vett részt a versenyben, mégis ő festette az arcot!
Mi folyik itt?
Az ő specialitása a finom vonalvezetés. Az én vonalaim durvák és nem tiszták.
Úgy gondoltam, legjobb lenne, ha helyet cserélnénk,
hogy a legtökéletesebb képet festhessük.
Ez talán baj lenne?
Igaz ez?
Csak a saját szakterületünknek megfelelően felosztottuk egymás közt a munkát.
Az a lényeg, hogy kész portré jó lett-e vagy sem.
Mégis hogy engedhette át ennek a fiúnak a munkát, akiből csak nemrég lett festő?
Úgy tűnik, ezzel a viselkedéssel alábecsüli ennek a versenynek a fontosságát.
Nem azért történt, mert a fő festőművész valamiben hiányt szenved?
Mégis miről beszélsz?
Ugyanarról, ami miatt tíz évvel ezelőtt se tudtad elvállalni a portré megfestését.
A szemeid egyszerűen nem alkalmasak arra, hogy ilyen finom vonalakat fess.
Nem csak a festés, már a látás is nehézkessé vált számodra, nem igaz?
Ez meg mit jelentsen?
Engedelmével... Kim Hong Do festő nem alkalmas egy Királyi Portré elkészítésére.
Képtelen a precíz, hibátlan vonalvezetésre.
Na és miért?
Nos, Kim Hong Do festő... szemüveg nélkül...
... nem lát élesen, így egyszerűen képtelen pontosan megfesteni egy részletes képet.
- Hogy történhetett ez? - Mi folyik itt egyáltalán?
A verseny már véget ért!
Ahogy én látom, önt méltatlanul ruházta fel a sors ekkora tehetséggel.
Te felfedezted a gyenge pontomat, ezért törted össze a szemüvegemet.
Neked kellett volna nyerned.
Miért? Csak nem akarsz a szememre vetni valamit?
Ha tanácsra vágysz, itt van egy. Most is én nyertem.
Ezek után sose tudsz majd legyőzni.
Egyszerűen csak szerencséd volt a segéded miatt. Mégis milyen arrogáns vagy.
Elmész? Megboldogult mesterünkkel együtt gyakran dicsértük a munkáidat.
Néha hiányzik, hogy együtt festhettem veled.
Nagyon hiányzik a bátorságod és az igazságérzeted is.
Bár mindig veszekedtünk, korábban képesek voltunk együtt festeni.
Te megőrültél!
A gyávák gyakran elhitetik másokkal saját halálukat.
De egy bátor férfi csak egyszer hal meg.
Legyen a mai a te halálod napja.
A mai viselkedésed nem méltó a "Hwa San Gwan" Yi Myeong Gi névre.
Miért nem iszunk meg valamit?
Micsoda sorscsapás ez a számára... És mégis milyen jó kedvében van...
Ki nyerte a versenyt?
Úgy hallottam, Kim Hong Do és Shin Yun Bok nyert.
~ az udvarhölgy itt hibázik, mert kiejti Shin Yun Bok művésznevét ("Hye Won"),
~ pedig az a történetben még nem hangzott el ~
Micsoda? Nem "Hwa San Gwan" Yi Myeong Gi nyert?
Nem...
Most mit tegyünk?
Látjátok, nem megmondtam? Dan Won mesternek nem akad párja egész Csoszunban.
Ugyan! Nem a legjobb tudású festőt választották.
Ki gondolta volna, hogy ez lesz a verseny témája?
Kezdem azt hinni, hogy a szerencse is egyfajta adottság.
Így van, testvér! Mire vársz? Fizess!
5 yangot!
Tessék.
Nem, ez 5 yang!
Jól van már! Itt van!
Én megmondtam, hogy Dan Won mesterre fogadjanak, csakis őrá!
Jelenleg nem akad párja Csoszunban, nem igaz? Nem bizony!
"Hwa San Gwan" Yi Myeong Gi (piros kártya), "Dan Won" Kim Hong Do (kék kártya).
Nos, akkor ki lett a győztesünk?
Mondja, Uram. Ön kit választott?
Ahogy tanácsolta, mi Hwa San Gwan mesterre fogadtunk.
"Hwa San Gwan" Yi Myeong Gi mester képességei azt sugallták, hogy ő fog nyerni.
De nem tudtuk, mi jár Őfelsége fejében.
A verseny témája pedig nem a képességet, hanem a szerencsét tette próbára.
Az eredmény megszületett, "Dan Won" Kim Hong Do lett a győztes.
Mi folyik itt? Nem ön erősködött, hogy "Hwa San Gwan" Yi Myeong Gira fogadjunk?
Ez csalás! Érvénytelen a fogadás!
Azonnal fizesse vissza a pénzemet!
Ezért néznek le minket, kereskedőket...
Hát nem önök hozták meg a végső döntést?
Hogy merészeli, Uram!
Amikor az ember fogad, nem tudhatja előre, ki lesz a győztes.
Lehet, hogy még akkor sem győzhetünk, ha jó lapokat tartunk a kezünkben.
A jó lapok csak növelik a győzelem esélyét.
Egy gyalázatos!
Miért ilyen udvariatlanok mind?
Ennyire bántja önöket, hogy vesztettek?
Akkor nyerjék vissza az önbizalmukat, és térjenek vissza az üzlethez.
Amit ma elvesztettek, azt hamarosan újra kitermelhetik.
Nem fogom elfelejteni vagy megbocsátani, ami ma történt.
Dan Won mester és a kis növendék nyert.
Igaz ez?
Igen!
A francba. Hát nem azt mondta, hogy Dan Won nem jelent akadályt az ön számára?
Ez rettentő váratlan csapás!
Mélységesen sajnálom.
Ha a végtelenségig meghosszabbítjuk, a bezárt szög folyamatosan kisebb lenne.
És akkor áthaladhatna ezen a három pöttyön.
És ha ezt is a végtelenségig meghosszabítjuk, ez a szög is egyre kisebb lesz.
Ez azt jelenti, hogy egyformán halad át mindegyik ponton.
Dan Won! Dan Won!
Őfelsége így akarta elérni, hogy Dan Won készíthesse el a Királyi Portrét!
De most mit tegyünk? A verseny véget ért. Megállapították a győztest.
Rá fogok jönni, mit tervez Őfelsége.
Ha csak egy hibát is elkövet...
Bármi áron, de meg kell akadályoznunk, hogy Kim Hong Do fesse a Királyi Portrét.
Jól szemmel kell tartanunk őt.
Úgy lesz, Felség.
Nem lett volna szabad erre a nyomorult kereskedőre bíznunk ezt a feladatot.
Micsoda szerencsétlen alak...!
Súlyosan megfizet még a veszteségért, Felség.
Ezúttal nem ússza meg olyan könnyen! Készüljön fel a következményekre!
Kész vagyok alávetni magam bármilyen büntetésnek.
Egy ideig látni se akarom magát! Amíg nem hívom, ne keressen!
Akármi is történt, le kell zárnunk ezt az ügyet.
Megnézem, mit tehetek, Excellenciás uram.
Úgy tervezi, hogy visszatér Csingbe?
Rám itt már semmi szükség.
Nem számít, mi történt, elvesztettem a versenyt. Ez a pénz önt illeti.
Egyszerűen nem tudom ezt a furcsa párost királyi portréfestőként elképzelni.
Ez az egész egy vicc. Ez lesz a legrosszabb Királyi Portré országunk fennállása óta.
Azok, akik szeretnék őket megakadályozni ebben,
örülnének, ha ön még egy kicsit Csoszunban maradna.
Mégis kikről beszél?
Azokról, akik kellő hatalommal és befolyással bírnak, hogy megállíthassák ezeket a festőket.
Hajlandó vagyok fedezni a költségeit.
Ki kell tervelnünk valamit, amivel kegyvesztettségbe taszíthatjuk Dan Wont.
Akkor majd szükségük lesz egy új portréfestőre, és önnél senki sem alkalmasabb erre a feladatra.
Arra kér, hogy emelt fővel várjam, míg Dan Won hibázik?
Szóval így bánik velünk, festőkkel! Felejtse el!
Várjon!
Pontosan ezért vesztett Dan Wonnal szemben.
Dan Won mindig is egy magas hegy volt, amit ön sosem tudott meghódítani.
Nincs magában szégyenérzet a korábbi hencegése miatt?
Nem tűröm, hogy így beszéljen velem!
Ezek csupán egyszerű bronzérmék, maga mégis futva jött egészen Csingből.
Azt képzeli, ezek után bármiféle megbecsülést tanúsítok maga iránt?
A tehetségemmel keresem a kenyeremet.
Szégyellhetné magát, hogy ebből a tehetségből semmit sem tudott megmutatni!
Most miféle hazugsággal fog előállni? Halljam!
- A kereskedők már csak ilyenek... - Kereskedő?
Én legalább kereskedőként éltem, de ön mit tud művészként felmutatni?
Mégis miféle képesítése van, ami alapján festőművésznek nevezi magát?
Hogy merészel csupán a tehetsége alapján párbajra kelni Dan Wonnal?
Hogy képzeli? Azonnal kérjen bocsánatot!
Csak nem akar megfegyelmezni? Maga rontott el mindent.
Még csak nem is részesült megrovásban, és máris sietve akar távozni.
Mielőtt szétszaggatnám, jobb, ha gyorsan eltűnik innen!
Maga egyszerűen nevetséges!
Csak felhasznált a mocskos céljai érdekében!
Micsoda egy mocskos alak! Hogy remélhettem, hogy majd tisztelni fog?
Gyerünk, Sárkány! Gyí! Gyerünk!
Na és ehhez mit szól, Mester?
Na milyen?
Kérem, várjon egy kicsit.
Hiszen mind egyformák. Minek válogatsz?
Egyáltalán nem egyformák, Mester.
Kérem, próbálja fel ezt!
De hát nem mind egyformák?
Olyan mélyen ülnek a szemei, Mester. Ez a keret jobban állna önnek.
Valóban?
Egész jó ízlésed van, te kis nyavalyás.
Uram, próbálja meg ezt!
Ó, nagyon jó érzéked van az ilyesmihez, asszony!
Jól van. Ez a keret marad.
Miért nem választ több keretet is, Mester?
Jól van ez így. Hadd fizessek. Ez mennyibe kerül?
Hadd fizessek én, Mester!
Honnan van rá pénzed, babszemjankó?
Ugye nem adtál el megint néhány festményt?
Nem, nem. Semmi ilyesmi. Spóroltam egy kicsit.
Mennyibe kerül? Nem adná kicsit olcsóbban?
Olcsóbban?
Legyen szép napja! Menjünk, Mester!
Miért nem adta olcsóbban?
Na, milyen érzés?
Azta! Nagyon szép tisztán és élesen látok vele!
A világ egészen másképp fest, ugye?
Olyan, mintha egy másik világot néznék!
Már hogy lenne olyan?
Nem is tudom... ha rád nézek... tényleg olyan, mintha egy kis babszemet látnék.
Hogyan...? Mester!
Ezt egész életemen át nagy becsben tartom majd.
Ezt az ígéretet mindenképpen be kell tartania.
Ez az én ajándékom, és nem szabad összetörnie.
Tudom, kölyök.
De... miért teszi el?
Nem akarom, hogy összekarcolódjon.
Ne már!
Gratulálok, Dan Won!
Hát ezt meg mire véljem? Azt hittem, nem fogod majd elismerni a vereséget.
Te is tudod, hogy ez a verseny nem a tehetséget tette próbára.
Meglepő, hogy egy hozzád hasonló művész lesz a királyi portréfestő.
Hazamész?
Egy ilyen kis országban, mint Csoszun, vajon mit tehetnék? El kell mennem.
Egy kicsit hiányozni fogsz.
Egy-két mondatban nehéz lenne kifejezni, mi hiányzik majd az embernek. Jobb, ha megyek.
Nem tudom, találkozunk-e még ebben az életben. Jó utat.
Légy óvatos. Nagy figyelem övezte ezt a versenyt.
Nagyobb, mint gondolnád. Még magas, hivatalnoki körökből is figyelnek titeket.
Csak nem aggódsz miattam?
Mindketten festők vagyunk, valaha egy mesternél tanultunk. Ez az őszinte tanácsom számodra.
Vannak, akik örömmel vennék, ha elbuknál.
Nagyon figyelnek téged, és a kis vakmerőt. Ezt kérlek, soha ne felejtsd el.
Gyerünk, Sárkány!
Jól van, Mester?
Érdekesség: Yi Myeong Gi több, teljes alakos portrét is festett Chae Jae Gongról az 1780-1790-es években, és valóban készült rózsaszín selyemtaláros portré is róla, ferdén álló szemekkel, mely a sorozatban a festőverseny témáját adta.
Magyar felirat: Brigi (brigichan@hotmail.com)
http://yisanprojekt.uw.hu/
Ez egy ingyenes fansub, rajongóktól rajongóknak. Kereskedelmi forgalmazása TILOS!
This is a FREE fansub. NOT for SALE!!! Get it for FREE @ d-addicts.com